**RAZMNOŽAVANJE ŽIVOTINJA I BILJAKA**

Kralježnjaci se razmnožavaju spolno. Sisavci, ptice i gmazovi imaju **unutarnju oplodnju, koja se odvija u jajovodu ženke. Vodozemci i ribe** imaju **vanjsku oplodnju u vodi.**

**Beskralježnjaci** mogu biti razdvojenog spola ili **dvospolci**. Većina člankonožaca (kukci i pauci) imaju unutarnju oplodnju i razdvojenog su spola.

Razmnožavanjem životinje **osiguravaju opstanak** svoje vrste. Neki **beskralježnjaci** radi male mogućnosti **pronalaska** jedinke suprotnog spola imaju **samooplodnju.** Neki beskralježnjaci se razmnožavaju **nespolno** (spužve).

**Sva** živa bića se moraju razmnožavati da bi osigurala svoj opstanak. Kod **jednostaničnih organizama jedna stanica je cijeli organizam.** One se **nespolno razmnožavaju.**

**Kritosjemenjače** su najčešća vrsta biljaka na Zemlji. **Cvijet** biljke služi za **spolno** razmnožavanje. **Tučak** je ženski spolni dio cvijeta. **Prašnik** je muški spolni dio cvijeta. Cvijet koji sadrži i tučak i prašnike jest **dvospolni cvijet.**

**Golosjemenjače za oplodnju ne trebaju vodu. One nemaju cvijet ni plod, ali imaju češer. Oprašivanje** golosjemenjača obavlja **vjetar.**

**Papratnjače i mahovine** su biljke koje ne stvaraju cvijet ni plod. One stvaraju spolne stanice, te im je za oplodnju potrebna voda.

**PITANJA**

1. **Zašto se sva živa bića moraju razmnožavati?**
2. **Što životinje osiguravaju razmnožavanjem?**
3. **Kako se razmnožavaju kralježnjaci, a kako beskralježnjaci?**
4. **Koje vrste biljaka poznajemo i kako se razmnožavaju?**